b'\n_START_ARTICLE_\nM/T Frankopan\n_START_SECTION_\nKarakteristike\n_START_PARAGRAPH_\nHrvatski brodar Tankerska plovidba ugovorila je sa splitskim brodogradili\xc5\xa1tem izgradnju po cijeni 52,5 milijuna dolara. Tanker je izgra\xc4\x91en je u Splitu 1995. kao novogradnja br. 377. Dobio je ime po hrvatskom plemi\xc4\x87u Franu Krsti Frankopanu. Bruto tona\xc5\xbee je 55.743. Istisnine je 101.605 tona. Brod blizanac koji mu je prethodio je M/T Petar Zrinski. Ova dva broda povijesne su uloge u povijesti hrvatskog brodarstva, brodogradnje i hrvatske povijesti op\xc4\x87enito. Izgra\xc4\x91eni su u splitskom brodogradili\xc5\xa1tu kroz ratno vrijeme. U tada\xc5\xa1njim nesigurnim ratnim vremenima i vremenu hrvatske izolacije u tom je \xc4\x8dinu odluka o gradnji umnogome bila domoljubni \xc4\x8din. Kad je porinut brdo blizanac M/T Frankopana, M/T Zrinski, predsjednik RH dr. Franjo Tu\xc4\x91man izrekao je po prvi put kovanicu o "hrvatskom gospodarskom \xc4\x8dudu" ponukan ba\xc5\xa1 ovom odlukom o gradnji vrhunskog tankera u ratno doba u doma\xc4\x87em brodogradili\xc5\xa1tu za doma\xc4\x87u tvrtku._NEWLINE_Tankeri Zrinski i Frankopan bili su prvi hrvatski tankeri s dvostrukim dnom i oplatom koji su bili tehnolo\xc5\xa1ki i po sigurnosti ispred svog vremena. Ono \xc5\xa1to je izvedeno na tim tankerima kasnije je do\xc5\xa1lo kao obveza po europskim konvencijama._NEWLINE_M/T Frankopan bio je u vlasni\xc5\xa1tvu Tankerske plovidbe iz Zadra. Prodala ga je tijekom tijekom 2012. godine s jo\xc5\xa1 dva starija tankera tipa aframax M/T Petar Zrinski i M/T Dalmacija i od prodaje ostvarila neto prihod od 100 milijuna kuna. M/T Frankopan je predala 27. velja\xc4\x8de 2012. na sidri\xc5\xa1tu Aruba novom vlasniku (Nephele Marine Inc. iz Monrovije) Tankerska plovidba d.d. iz Zadra (vlasnik broda Riva Tanker Shipping Co. Ltd. iz Monrovije).'